open-index/open-wikipedia-markdown huggingface dataset:
Ίδρυμα Εκτύπωσης Τραπεζογραμματίων και Αξιών

Το **Ίδρυμα Εκτύπωσης Τραπεζογραμματίων και Αξιών** (Ι.Ε.Τ.Α.), κοινώς αποκαλούμενο **Νομισματοκοπείο**, είναι ανεξάρτητη διεύθυνση της Τράπεζας της Ελλάδος. Αποτελεί πρακτικά την τεχνική και παραγωγική μονάδα στην οποία κόβονται κέρματα, τυπώνονται χαρτονομίσματα, αξιόγραφα του Δημοσίου, έντυπα που χρησιμοποιούνται από τις υπηρεσίες της τράπεζας, καθώς και εκδόσεις της, όπως φυλλάδια, βιβλία κτλ. Οι εγκαταστάσεις του βρίσκονται στο Χαλάνδρι, επί της Λεωφόρου Μεσογείων 341. 

## Ιστορικό
Ιδρύθηκε στις 7 Ιουνίου 1938 ως «Τυπογραφείον Τραπεζογραμματίων της Τραπέζης», με απόφαση του γενικού συμβουλίου της τράπεζας, με αρχικό σκοπό την εκτύπωση χαρτονομισμάτων και τίτλων αξιών του δημοσίου.

Παρόλο που η ανέγερση του κτηρίου του Ιδρύματος αποπερατώθηκε το 1941 και το ίδιο έτος εξοπλίσθηκε με τον απαραίτητο εξοπλισμό εκτύπωσης, οι πρώτες εκτυπώσεις χαρτονομισμάτων έγιναν το 1947, δυο χρόνια μετά τη λήξη του Β΄ Παγκοσμίου Πολέμου. Μετά την απόφαση του Υπουργείου Οικονομικών να αναθέσει την κοπή των κερμάτων στην Τράπεζα της Ελλάδος, στον ίδιο χώρο εγκαταστάθηκε και το νομισματοκοπείο, το οποίο άρχισε να κόβει τα πρώτα κέρματα το 1972. 

Παρόλο που η εκτύπωση κερμάτων και χαρτονομισμάτων γίνεται στον ίδιο χώρο, εκδότης των χαρτονομισμάτων από το 1928 έως το 2001 ήταν η Τράπεζα της Ελλάδος, ενώ μετά την υιοθέτηση του ευρώ εκδότης των χαρτονομισμάτων είναι η Ευρωπαϊκή Κεντρική Τράπεζα. Για την κατασκευή κερμάτων, εκδότης είναι το Υπουργείο Οικονομικών.

## Πηγές
* Τράπεζα της Ελλάδος: Ίδρυμα Εκτύπωσης Τραπεζογραμματίων και Αξιών (Ι.Ε.Τ.Α.) - Νομισματοκοπείο
* Επίσημη ιστοσελίδα:Ίδρυμα Εκτύπωσης Τραπεζογραμματίων και Αξιών (ΙΕΤΑ) 

Κατηγορία:Ελληνική οικονομία
Ι
Κατηγορία:Τράπεζα της Ελλάδος
Κατηγορία:Νομισματοκοπεία
Άρειος Πάγος (αποσαφήνιση)

Το **Άρειος Πάγος** πιθανόν αναφέρεται στα:

* Άρειος Πάγος (αττικό δίκαιο) δικαστήρια στην αρχαία Αθήνα
* Άρειος Πάγος, ανώτατο δικαστήριο της Ελλάδας
* Άρειος Πάγος (λόφος) στην Αθήνα
* Άρειος Πάγος της Ανατολικής Χέρσου Ελλάδας, τοπική γερουσία της Ανατολικής Χέρσου Ελλάδος *(όρος που περιελάμβανε την Ανατολική Στερεά Ελλάδα, τη Θεσσαλία και τη Μακεδονία)* στα πρώτα χρόνια της Ελληνικής επανάστασης
Χριστόδουλος Κλονάρης

Ο **Χριστόδουλος Κλονάρης** ή **Κλωνάρης** (1788 - 1849) ήταν Έλληνας νομικός και πολιτικός από το Λιασκόβετσι της Ηπείρου, τη σημερινή Λεπτοκαρυά Ζαγορίου, πληρεξούσιος, μέλος του Πανελληνίου, επίτροπος της Επικράτειας στο Ανώτατο Δικαστήριο, γερουσιαστής, υπουργός επί της Δικαιοσύνης, πρώτος πρόεδρος του Αρείου Πάγου και επίτιμος καθηγητής στη νομική σχολή Αθηνών.

## Βιογραφία
Γεννήθηκε το 1788 και σπούδασε νομική. Αρχικά δίδαξε τα ελληνικά γράμματα στο Βουκουρέστι. Στη συνέχεια μετέβη για εκπαίδευση στο Παρίσι όπου βρισκόταν κατά την έναρξη της ελληνικής επανάστασης και έγραψε πολλές φορές υπέρ της επανάστασης στη «Συνταγματική» της οποίας ήταν συνεργάτης. Δημοσίευσε πολλές διατριβές και στη νομική εφημερίδα/περιοδικό «Θέμιδα», ιδιαίτερα για το οθωμανικό δίκαιο.

Γύρισε στην Ελλάδα το 1825 και έλαβε μέρος σε πολλούς φορείς του νεοσύστατου ελληνικού κράτους. Ήταν τρεις φορές πληρεξούσιος των Ηπειρωτών σε εθνοσυνελεύσεις, μέλος του Πανελληνίου επίτροπος της Επικράτειας στο Ανώτατο Δικαστήριο, Πρόεδρος του Αρείου Πάγου, γερουσιαστής και Υπουργός της Δικαιοσύνης το 1832.

Κατά την περίοδο της επανάστασης ζούσε στην Αίγινα. Ιδιώτευσε ως δικηγόρος στο Ναύπλιο και διορίστηκε υπουργός δικαιοσύνης στην κυβέρνηση Καποδίστρια, αλλά και το 1832-1833 στην κυβέρνηση του 1832 και στην Κυβέρνηση Σπυρίδωνα Τρικούπη στους πρώτους μήνες του 1833. Στην δίκη των Δημητρίου Πλαπούτα και Θεόδωρου Κολοκοτρώνη ήταν δικηγόρος του πρώτου. Διορίστηκε πρώτος πρόεδρος του Αρείου Πάγου το 1835, θέση στην οποία παρέμεινε μέχρι το 1847. Τον επόμενο χρόνο επανήλθε στη θέση του προέδρου με την βοήθεια του φίλου του και προσωρινού υπουργού δικαιοσύνης, Λυκούργου Κρεστενίτη. Παρέμεινε πρόεδρος μέχρι τον θάνατό του, το 1849 (ή το 1848).

Το 1837 αναγορεύθηκε επίτιμος καθηγητής στη νομική σχολή Αθηνών.

Έλαβε ενεργό ρόλο στην Επανάσταση της 3ης Σεπτεμβρίου του 1843 στην οποία ζητήθηκε να συγκληθεί εθνική συνέλευση για να ψηφιστεί Σύνταγμα, το οποίο και τελικά παραχώρησε ο Όθωνας

## Πηγές


## Βιβλιογραφία
*Σταμάτης, Κ., «Ο «εισόδιος λόγος» του Χριστοδούλου Κλονάρη κατά την έναρξη των εργασιών του «Ανεκκλήτου Κριτηρίου» το έτος 1829», *Αρμενόπουλος*, 25 (1971), σελ. 963-966.

## Εξωτερικοί σύνδεσμοι

* Χριστόδουλος Κλονάρης στον ''Πανδέκτη'', του Εθνικού Ιδρύματος Ερευνών

Κατηγορία:Πρόεδροι του Αρείου Πάγου
Κατηγορία:Έλληνες νομικοί
Κατηγορία:Καθηγητές νομικής Αθηνών
Κ
Κατηγορία:Έλληνες πληρεξούσιοι
Κατηγορία:Έλληνες δικαστικοί
Φούλκων Β΄ του Ανζού

Ο **Φούλκων Β΄** ο *Καλός* (*Foulques II d'Anjou le Bon*, 905 - 960) από τον Οίκο του Ινζελζέ ήταν κόμης του Ανζού (942 - 960).

## Βιογραφία
Ήταν μικρότερος γιος και διάδοχος του Φούλκωνα Α΄ του *Ερυθρού* και της συζύγου του Ροζαλίας του Λος. Ο Φούλκων Β΄ ήταν δεύτερος κόμης του Ανζού,  και διατήρησε τον τίτλο μέχρι το τέλος του στην Τουρ (960). Σύμφωνα με τον Χριστιανό Σεττιπάνι απεβίωσε σε ηλικία περίπου 55 ετών.

## Γάμοι με μεγαλύτερες βασιλικές οικογένειες

Από την εποχή του πατέρα του η οικογένεια του είχε ρυθμίσει γάμους με μέλη μεγάλων βασιλικών οικογενειών ώστε η κομητεία να αρχίσει να αποκτά περισσότερη δύναμη.  Ο πατέρας του Φούλκων ο Ερυθρός πάντρεψε τον ίδιο τον Φούλκωνα τον καλό με την Γερβέργα του Μέιν από την Δυναστεία των Καρολιδών κόρη του Ρατμπούρνου Α' επισκόπου της Βιέννας. Ο Φούλκων Β' με την σειρά του πάντρεψε την κόρη του Αδελαΐδα - Λευκή με έναν μελλοντικό βασιλιά των Φράγκων Λουδοβίκο Ε΄ και ο γιος τους Γκι έγινε επίσκοπος του Λε Πι, ήταν άνθρωπος καλλιεργημένος υψηλής παιδείας, ποιητής και καλλιτέχνης.
Μετά τον θάνατο της συζύγου του Γερβέργης (952) ο Φούλκων προχώρησε σε δεύτερο γάμο με την Αδελαΐδα χήρα του Άλαν Β', δούκα της Βρετάνης ο οποίος ήταν κόμης της Νάντης μέσω του δεύτερου γάμου του ο Φούλκων Β' έγινε επιπλέον και κόμης της Νάντης. Η Αδελαΐδα ήταν επιπλέον αδελφή του Θεοβάλδου Α΄ κόμη του Μπλουά κάτι που επέτρεψε στον Φούλκων Β΄ να δημιουργήσει συμμαχία με τον Οίκο του Μπλουά. 

## Οικογένεια

Με την πρώτη σύζυγό του Γερβέργα του Μέιν, έκαναν πέντε παιδιά: 

* Αδελαΐδα 947-1026, παντρεύτηκε τους: 1.Στέφανο υποκόμη του Ζεβοντάν 2.Ραϋμόνδο Γ΄ κόμη της Τουλούζης 3.Λουδοβίκο Ε΄ των Καρολιδών βασιλιά της Γαλλίας 4.Γουλιέλμο Α΄ κόμη της Προβηγκίας 5.Όθωνα-Γουλιέλμο δούκα της Βουργουνδίας
* Γοδεφρείδος Α΄ 939-987, κόμης του Ανζού.
* Μπουσάρ Δ΄, κόμης του Βαντόμ.
* Γκυ του Ανζού, επίσκοπος.
* Χιούμπερτ του Ανζού, που είναι πολύ πιθανό να γεννήθηκε το 957.

Με την δεύτερη σύζυγο του Αδελαΐδα των Μπλουά δεν αναφέρονται παιδιά.

## Παραπομπές



Κατηγορία:Κόμητες του Ανζού
Κατηγορία:Οίκος του Ινζελζέ
(40314) 1999 KR16

(40314) 1999 ΚΡ16 


Ανακάλυψη

Ανακαλύφθηκε από Audrey C. Delsanti, Oliver R. Hainaut 

Ανακαλύφθηκε στις 16 Μαΐου, 1999

Χαρακτηριστικά τροχιάς

Αφήλιο 64,507  AU

Περιήλιο 33,981 AU

Ημιάξονας τροχιάς 49,244 AU

Εκκεντρότητα 0,310°

Κλίση 24,8° ως προς την Εκλειπτική 

Μήκος του ανερχόμενου σημείου 205,6° 

Όρισμα του περιηλίου 58,3° 

 Δορυφόροι  0 

 Μέση ανωμαλία  336,4° 

Φυσικά χαρακτηριστικά

 Διαστάσεις  304 km 

Λευκάυγεια 0,09 (υπολογίζεται)

Απόλυτο μέγεθος5.8  




Το **(40314) 1999 KR<sub>16</sub>** είναι ένα μεταποσειδώνιο αντικείμενο. Ανακαλύφθηκε στις 16 Μαΐου 1999 από τον Όντρεϊ Ντελσάντι (Audrey C. Delsanti) και τον Όλιβερ Χέινοτ (Oliver R. Hainaut) που παρατηρούσαν από το Παρατηρητήριο Λα Σίλα (La Silla) της Χιλής. Όταν βρίσκεται στο περιήλιό του, συμπεριφέρεται ως Κένταυρος.

## Αναφορές
* 1.http://www.johnstonsarchive.net/astro/tnoslist.html
* 2.http://cfa-www.harvard.edu/iau/lists/TNOs.html

1999 KR16
Αμβρακία (αποσαφήνιση)

Το όνομα **Αμβρακία** μπορεί να αναφέρεται στα παρακάτω τοπωνύμια:
*Αμβρακία, λίμνη του νομού Αιτωλοακαρνανίας.
*Αμβρακία, αρχαία πόλη της Ηπείρου. 
*Αμβρακία, οικισμός του δήμου Θέρμου στην Αιτωλοακαρνανία 

στα παρακάτω μυθικά πρόσωπα:

*Αμβρακία, κόρη του Μελανέα (βασιλιά των Δρυόπων) και της Στρατονίκης.
*Αμβρακία, κόρη του Αυγεία.
*Αμβρακία, κόρη του Φόρβα και μητέρα του Δεξαμενού.

αλλά και των παρακάτω πλοίων: 

*Αμβρακία, βελλού του Ελληνικού Πολεμικού Ναυτικού .
*Αμβρακία, ατμοβαρίς του Ελληνικού Πολεμικού Ναυτικού.
*Αμβρακία, κανονιοφόρος του Ελληνικού Πολεμικού Ναυτικού.
*Αμβρακία, ναρκοθέτιδα του Ελληνικού Πολεμικού Ναυτικού.
Υπέρτατη Κεφαλή

[thumb|right|271px|Ο [Ερρίκος Η' της Αγγλίας|Ερρίκος Η', Υπέρτατη Κεφαλή της Εκκλησίας της Αγγλίας]] 

**Υπέρτατη Κεφαλή της Εκκλησίας της Αγγλίας** ήταν ένας τίτλος που έφερε ο Βασιλιάς Ερρίκος Η' επιδεικνύοντας την ηγεσία του στην Εκκλησία της Αγγλίας.

## Ιστορία
Ο τίτλος δημιουργήθηκε για τον Βασιλιά Ερρίκο Η', ο οποίος ήταν υπεύθυνος για την Αγγλική Εκκλησία αποσπώμενος από την εξουσία της Ρωμαιοκαθολικής Εκκλησίας, αφού ο Πάπας αφόρισε τον Ερρίκο το 1533 λόγω του διαζυγίου του με την Αικατερίνη της Αραγωνίας. Κατά το 1536 ο Ερρίκος είχε αποσπασθεί από την Ρώμη, κατέσχε την περιουσία της εκκλησίας στην Αγγλία και κήρυξε την Εκκλησία της Αγγλίας ως ιδρυμένη εκκλησία με τον εαυτό του ως κεφαλή της. Ο Νόμος της Υπεροχής του 1534 επιβεβαίωνε την θέση του Βασιλιά ως υπερέχοντος στην εκκλησία και απαίτησε οι ευγενείς να δίνουν έναν όρκο αναγνωρίζοντας την υπεροχή του Ερρίκου. Η κόρη του Ερρίκου, η Μαρία Α' της Αγγλίας, προσπάθησε να επανορθώσει την υποταγή της Αγγλικής Εκκλησίας στον Πάπα και ανακάλεσε τον Νόμο της Υπεροχής το 1555. Η Ελισάβετ πήρε το θρόνο το 1558 και, το επόμενο έτος, το Κοινοβούλιο ψήφισε τον Νόμο της Υπεροχής του 1558 που αποκατέστησε τον αρχικό νόμο. Ο νεός Όρκος της Υπεροχής που απαιτείτο οι ευγενείς να δίνουν ανέφερε τον τίτλο ως Υπέρτατος Κυβερνήτης της Εκκλησίας της Αγγλίας παρά *Υπέρτατη Κεφαλή*.

## Παραπομπές


Κατηγορία:Αγγλικανισμός
Κατηγορία:Χριστιανισμός στην Αγγλία
Κατηγορία:Βασιλείς της Αγγλίας
Ιουλιανή Μοναρχία

Η  **Ιουλιανή Μοναρχία** (Γαλλικά: ***la monarchie de Juillet***), επίσημα το **Βασίλειο της Γαλλίας** (Γαλλικά: ***Royaume de France***), ήταν μια περίοδος φιλελεύθερης συνταγματικής μοναρχίας στη Γαλλία υπό τον Βασιλιά Λουδοβίκο Φίλιππο που άρχισε με την Ιουλιανή Επανάσταση (ή Τρεις Ένδοξες Ημέρες) του 1830 και τελείωσε με την Επανάσταση του 1848. Άρχισε με την ανατροπή της συντηρητικής κυβέρνησης του Καρόλου Ι' και της προγενέστερης εποχής του Οίκου των Βουρβόνων. Ο Λουδοβίκος Φίλιππος, ένα μέλος του παραδοσιακά πιο φιλελεύθερου κλάδου της Ορλεάνης του Οίκου των Βουρβόνων, ανακηρύχθηκε *roi des Français* ("βασιλιάς των Γάλλων") παρά *roi de France* ("βασιλιάς της Γαλλίας"), δίνοντας έμφαση στη λαϊκή καταγωγή της βασιλείας του. Το ιδανικό του νέου καθεστώτος  αναλύθηκε από την διάσημη δήλωση του Λουδοβίκου Φίλιππου τον Ιανουάριο του 1831: "Θα προσπαθήσουμε να παραμείνουμε σε ένα  *juste milieu* (το δίκαιο μέσο), σε μια ίση απόσταση από τις υπερβολές της λαϊκής εξουσίας και τις καταχρήσεις της βασιλικής εξουσίας."

## Επισκόπηση
Ωθούμενος στο θρόνο από μια συμμαχία μεταξύ των ανθρώπων του Παρισιού, οι Ρεπουμπλικανοί, που είχαν στήσει οδοφράγματα στην πρωτεύουσα, και η φιλελεύθερη μπουρζουαζία, ο "Βασιλιάς Πολίτης" ανατράπηκε από παρόμοια οδοφράγματα κατά την Επανάσταση του Φεβρουαρίου του 1848, η οποια οδήγησε στην διακήρυξη της Δεύτερης Δημοκρατίας. Μετά την απομάκρυνση και την ακόλουθη εξορία στη Βρετανία, η φιλελεύθερη ορλεανιστική παράταξη (στην οποία αντιτίθεντο οι αντεπαναστάτες Legitimists) συνέχισε να υποστηρίζει μια επιστροφή του Οίκου της Ορλεάνης στο θρόνο, αλλά η Ιουλιανή Μοναρχία αποδείχθηκε η τελευταία μοναρχία της Γαλλίας. Οι Legitimists αποσύρθηκαν από την πολιτική σκηνή στα κάστρα τους, αφήνοντας την σκηνή ανοικτή για την διαμάχη μεταξύ των ορλεανιστών και των ρεπουμπλικανών.

## Παραπομπές


Κατηγορία:Ιστορία της Γαλλίας
Κατηγορία:Μοναρχία της Γαλλίας
Γεώργιος Μπλέσσας

Ο **Γεώργιος Μπλέσσας** (1 Ιανουαρίου 1905 - 26 Σεπτεμβρίου 1943) ήταν αριστοκρατικής καταγωγής αξιωματικός του Βασιλικού Πολεμικού Ναυτικού. 

Επεσε μαχόμενος κατά τη βύθιση από τη γερμανική αεροπορία του αντιτορπιλικού Βασίλισσα Όλγα D-15, του οποίου ήταν κυβερνήτης, στο Λακκί της Λέρου στις 26 Σεπτεμβρίου του 1943.

## Η ζωή του
Ο Γεώργιος Μπλέσσας γεννήθηκε στο Αργοστόλι Κεφαλληνίας την 1η Ιανουαρίου του 1905 και σε ηλικία 12 χρονών γράφτηκε στην Ιόνιο Σχολή Αθηνών. 

Τον Αύγουστο του 1919, μπήκε στη τότε Βασιλική Σχολή Ναυτικών Δοκίμων και, τέσσερα χρόνια αργότερα ως τελειόφοιτος Ναυτικός Δόκιμος, υπηρετώντας στο εύδρομο Έλλη, πήρε μέρος στις επιχειρήσεις υποστήριξης της υποχωρήσεως του Ελληνικού Στρατού από την Μικρά Ασία. 

Τον Δεκέμβριο του 1923 ονομάσθηκε αξιωματικός με τον βαθμό του Σημαιοφόρου. Τον Σεπτέμβριο του 1926, αντίστοιχα σε Ανθυποπλοίαρχο. Υπηρέτησε στα θωρηκτά Κιλκίς και Λήμνος, στο Θωρακισμένο Καταδρομικό Αβέρωφ, στο εύδρομο Έλλη κ.ά. 

Τον Ιανουάριο του 1931 προήχθη σε Υποπλοίαρχο. Υπηρέτησε ως κυβερνήτης στα υποβρύχια Παπανικολής και Τρίτων και ως Πλωτάρχης (βαθμό που είχε προαχθεί από το 1935) στο τορπιλοβόλο Πέργαμος και στο αντιτορπιλικό Ύδρα. Τοποθετήθηκε υπασπιστής του Αρχηγού Στόλου Αντιναυάρχου Δημητρίου Οικονόμου και τον Δεκέμβριο του 1938 ύπαρχος στο αντιτορπιλικό Βασιλεύς Γεώργιος.

Κατά την κήρυξη του πολέμου του 1940, ήταν κυβερνήτης του τορπιλοβόλου Κυδωνίαι. Στις 10 Απριλίου 1941, παρέλαβε κυβερνήτης του τορπιλοβόλου Ασπίς, με το οποίο, μετά την κατάρρευση του μετώπου, απέπλευσε προς την Αλεξάνδρεια. 

Στις 15 Οκτωβρίου του 1941, ανέλαβε κυβερνήτης του αντιτορπιλικού Σπέτσαι και στις 28 Αυγούστου 1942 κυβερνήτης του αντιτορπιλικού Βασίλισσα Όλγα. Ως κυβερνήτης αυτού του αντιτορπιλικού, συμμετείχε στην απόβαση των συμμαχικών δυνάμεων στην Ιταλία (Σεπτέμβριος του 1943) και συνόδευσε τον ιταλικό στόλο, που είχε παραδωθεί στους Συμμάχους, στην Αλεξάνδρεια.

Στον Γεώργιο Μπλέσσα απονεμήθηκαν:
#Ο Πολεμικός Σταυρός Γ' τάξης δύο φορές (διπλή απονομή): την πρώτη φορά για τη βύθιση του ιταλικού υποβρυχίου Uarsciek νοτιοδυτικά της Μάλτας και την δεύτερη φορά, για τη βύθιση του ιταλικού πετρελαιοφόρου Stromboli τον Ιανουάριο του 1943.
#Το βρετανικό Παράσημο Εξαιρέτων Υπηρεσιών DSO (Distinguished Service Order), επίσης δύο φορές: πρώτη φορά για τη βύθιση του Uarsciek  και δεύτερη φορά για τη βύθιση δύο ιταλικών πλοίων, του εμπορικού Vrainizza και του συνοδού Castore, κοντά στις ακτές της Σικελίας, τον Ιούνιο του 1943. Για την επιτυχία αυτή του απονεμήθηκε και το Αργυρό Μετάλλιο Ανδρείας.

Μετά θάνατον προήχθη σε αντιπλοίαρχο και τιμήθηκε με το Αριστείο Ανδρείας και με το βρετανικό Πολεμικό Σταυρό. Επίσης προς τιμήν του δόθηκε το όνομά του σε ένα από τα Ταχέα Περιπολικά Κατευθυνομένων Βλημάτων (ΤΠΚ) του Πολεμικού Ναυτικού της Ελλάδος. 

Προτομή του βρίσκεται τοποθετημένη στον λιμένα της γενέτειράς του.

## Πηγές
*Ένθετο εφημερίδας Ελευθεροτυπία Ε/Ιστορικά,Η μάχη της Λέρου,23 Σεπτεμβρίου 2004

Κατηγορία:Έλληνες αξιωματικοί του Πολεμικού Ναυτικού
Κατηγορία:Πολεμικός Σταυρός Γ' Τάξεως
Κατηγορία:Αριστείο Ανδρείας
Αμβρόσιος Καλεπίνο

Ο **Αμβρόσιος Καλεπίνο** (*Ambrogio Calepio*, 1435 – 1511) ήταν Ιταλός λόγιος μοναχός και λεξικογράφος. Ανήκε στο θρησκευτικό Τάγμα των Αυγουστίνων.

Αφιερώθηκε ιδιαίτερα, σχεδόν σε όλο το βίο του, στη σύνταξη και συγγραφή του πρώτου και μοναδικού μέχρι της εποχής του πολύγλωσσου λεξικού που φέρεται με το όνομά του Λεξικό Καλεπίνο. Αυτό εκδόθηκε αρχικά στο Ρέτζιο το 1502, μόνο στη λατινική γλώσσα με τον τίτλο «Comucopiae». Από το 1542 μέχρι το 1592 ακολούθησαν πολύγλωσσες εκδόσεις. Ειδικότερα αυτή που εκδόθηκε στη Βασιλεία το 1592 περιελάμβανε έντεκα γλώσσες (λατινική, αγγλική, βελγική, γαλλική, γερμανική, εβραϊκή, ελληνική, ισπανική, ιταλική, ουγγρική και ουκρανική).

Εκ του λεξικού εκείνου η λέξη «καλεπίνο» καθιερώθηκε στη συνέχεια να σημαίνει στην ιταλική γλώσσα οποιοδήποτε βοήθημα με χρήσιμες πληροφορίες, σημειώσεις κ.λπ.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 10ος, σελ. 94

Κατηγορία:Ιταλοί λεξικογράφοι
Κατηγορία:Ιταλοί λόγιοι
Κατηγορία:Ιταλοί κληρικοί
Κατηγορία:Ρωμαιοκαθολικοί μοναχοί
Co

Η συντομογραφία **CO** ή **Co** μπορεί να αναφέρεται:

* Ως **Co** στο χημικό στοιχείο κοβάλτιο.
* Ως **CO** στη χημική ένωση μονοξείδιο του άνθρακα.

## Γεωγραφικοί προσδιορισμοί
* Ως .co στον top-level domain κωδικό για την Κολομβία στο διαδίκτυο.
* Ως **co.** (county), στην Κομητεία.
* Στην Κολομβία, κωδικό χώρας κατά ISO 3166-2
* Στο Κολοράντο, πολιτεία των ΗΠΑ.

## Άλλες χρήσεις
* Ως **CO** στην Κορσικανική γλώσσα.
* Ως **CO** στην εταιρεία
Ενωτική Αντικαπιταλιστική Αριστερά

Η **Ενωτική Αντικαπιταλιστική Αριστερά** ήταν ένας πολιτικός σχηματισμός της αντικαπιταλιστικής ριζοσπαστικής αριστεράς στην Ελλάδα. 

## Ιστορικό
Η ΕΝ.ΑΝΤΙ.Α. ιδρύθηκε μετά από έναν κύκλο αντικαπιταλιστικών συνελεύσεων (Ιούνιος-Ιούλιος 2007) στις οποίες πήραν μέρος αρκετοί αγωνιστές σε όλη την Ελλάδα.

Στην ΕΝ.ΑΝΤΙ.Α. συμμετείχε ένα τμήμα της αντικαπιταλιστικής Αριστεράς, καθώς και ένα τμήμα όσων στήριξαν αγώνες εργαζομένων και τους Πακιστανούς απαχθέντες στην υπόθεση του σκανδάλου των απαγωγών και την απόπειρα απέλασης του Τζαβέντ Ασλάμ, προέδρου της Πακιστανικής Κοινότητας.

Ο σχηματισμός υποστηρίχθηκε από οργανώσεις της εξωκοινοβουλευτικής αριστεράς, ενώ συμμετείχαν ανένταχτοι αγωνιστές που δραστηριοποιούνται μέσα από συνδικαλιστικά σχήματα (εκπαιδευτικοί, συσπειρώσεις σε εργασιακούς χώρους, ΕΑΑΚ σε ΑΕΙ και ΤΕΙ), πρωτοβουλίες αγώνα για το περιβάλλον και τα δικαιώματα, δημοτικές και νομαρχιακές κινήσεις, αντιπολεμικές κινήσεις (*Συμμαχία Σταματήστε τον Πόλεμο*) και πρωτοβουλίες κατά της καπιταλιστικής παγκοσμιοποίησης, όπως η *Πρωτοβουλία Αγώνα*, η *Πρωτοβουλία ΓΕΝΟΒΑ* και το *Ελληνικό Κοινωνικό Φόρουμ*.

Στις βουλευτικές εκλογές του 2007, η ΕΝ.ΑΝΤΙ.Α. έλαβε 10,605 ψήφους (ποσοστό 0.15%).

Τον Μάρτιο του 2009 οι συνιστώσες της ΕΝ.ΑΝΤΙ.Α. μαζί με τις συνιστώσες του ΜΕ.Ρ.Α. (εκτός του Ε.Ε.Κ.) ίδρυσαν την ΑΝΤ.ΑΡ.ΣΥ.Α.. Έπειτα από τη συγκρότηση της ΑΝΤ.ΑΡ.ΣΥ.Α., η ΕΝ.ΑΝΤΙ.Α. διαλύθηκε.

## Συμμετέχοντα κόμματα
Στην Ενωτική Αντικαπιταλιστική Αριστερά συμμετείχαν οι ακόλουθες οργανώσεις:

## Αποτελέσματα εκλογών
### Βουλή των Ελλήνων

## Εξωτερικοί σύνδεσμοι
*ΑΡΑΣ
*ΟΚΔΕ-Σπάρτακος

Κατηγορία:Συνασπισμοί πολιτικών κομμάτων στην Ελλάδα
Κατηγορία:Πρώην κομμουνιστικά κόμματα της Ελλάδας
Cosworth

[thumb|230px|Ο θρυλικός [κινητήρας DFV εγκατεστημένος σε μία Lotus 49 - ο συνδυασμός χάρισε στον Γκρέιαμ Χιλ και τη Λότους τους δύο τίτλους του 1968. Είναι χαρακτηριστικό ότι τον ίδιο κινητήρα χρησιμοποίησαν εκείνη τη χρονιά και οι τρεις πρώτες ομάδες του πρωταθλήματος.]]
Η **Κόσγουωρθ** (Cosworth) είναι βρετανική εταιρεία που εξειδικεύεται στην κατασκευή κινητήρων για αγωνιστικά αυτοκίνητα και μοτοσικλέτες, ενώ πρόσφατα επεκτάθηκε στο χώρο της αεροναυπηγικής. Έχει μακρά παρουσία στα τρία κορυφαία μηχανοκίνητα πρωταθλήματα (Φόρμουλα 1, Παγκόσμιο πρωτάθλημα Ράλλυ, Παγκόσμιο πρωτάθλημα μοτοσικλέτας) ως προμηθεύτρια διαφόρων ομάδων.

Ιδρύθηκε το 1958 στο Λονδίνο και εν συνεχεία εγκαταστάθηκε στο γειτονικό Νορθάμπτον, ενώ το αμερικανικό τμήμα της εδρεύει στο Τόρενς της Καλιφόρνιας. Η πλειοψηφία των μετοχών της έχει περάσει κατά καιρούς από διάφορα χέρια, μεταξύ των οποίων και της αυτοκινητοβιομηχανίας Φορντ. Για πολλούς οπαδούς της Φόρμουλα 1 οι δύο εταιρείες είναι ταυτισμένες - κάτι που στέκει μεν σε επίπεδο έρευνας, αφού επί μακρόν οι κινητήρες της αγγλικής εταιρείας στηρίζονταν σε τεχνογνωσία ή κεφάλαια της αμερικανικής πολυεθνικής, αλλά σε ιδιοκτησιακό επίπεδο η Κόσγουωρθ υπήρξε θυγατρική της Φορντ μόνο για σύντομο διάστημα. Σήμερα η εταιρεία είναι χωρισμένη σε δύο κλάδους με διαφορετικές μετοχικές συνθέσεις: την *Cosworth Racing* που εξακολουθεί να κατασκευάζει αγωνιστικούς κινητήρες και την *Cosworth Technology*. 

## DFV
Η Κόσγουωρθ έγραψε τη δική της ιστορία στη Φόρμουλα 1 από το 1968 έως το 1983, εντάσσοντας στο πελατολόγιό της τις περισσότερες ομάδες του πρωταθλήματος χάρη στον τρίλιτρο *Ford Cosworth Double Four Valve* (συντομότερα DFV). Αυτόν τον κινητήρα «φορούσαν» τα μονοθέσια των Λότους, Τίρελ, Ματρά, Μπράμπαμ, Μακλάρεν και Ουΐλιαμς, όταν αναδείκνυαν σωρηδόν παγκόσμιους πρωταθλητές την παραπάνω δεκαπενταετία. Το συγκεκριμένο μοντέλο υπήρξε η πιο αξιόπιστη επιλογή για τις μη εργοστασιακές ομάδες, αυτές δηλαδή που δεν είχαν από πίσω τους κάποια αυτοκινητοβιομηχανία.

## Περαιτέρω ανάγνωση
* 
* 

## Εξωτερικοί σύνδεσμοι

* 
* List of Cosworth engine types 
* List of f1 engines by year

Κατηγορία:Βρετανικές αυτοκινητοβιομηχανίες
Κατηγορία:Φόρμουλα 1
Δημοκρατική Νεολαία Λαμπράκη

μικρογραφία|Το έμβλημα της Νεολαίας Λαμπράκη με το χαρακτηριστικό "Ζ", επηρεασμένο από το σύνθημα "Ο Λαμπράκης ζει"
Η **Δημοκρατική Νεολαία Λαμπράκη** ήταν ελληνικό αριστερό κίνημα νεολαίας. Προηγήθηκε η ίδρυση της Δημοκρατικής Κίνησης Νέων Γρηγόρης Λαμπράκης στις 8 Ιουνίου του 1963, μετά τη δολοφονία του Γρηγόρη Λαμπράκη στη Θεσσαλονίκη στις 22 Μαΐου 1963.

Στις 14 Σεπτεμβρίου 1964 ιδρύθηκε η Δημοκρατική Νεολαία Λαμπράκη έπειτα από τη συγχώνευση της Νεολαίας της ΕΔΑ και της ΔΚΝΓΛ. Στις 15 Μαρτίου 1965, πραγματοποίησε το ιδρυτικό συνέδριό της και πρώτος πρόεδρος εκλέχθηκε ο Μίκης Θεοδωράκης.

## Εξωτερικοί σύνδεσμοι
*Άρθρο στην εφημερίδα Αυγή

Κατηγορία:Ανενεργές νεολαίες πολιτικών κομμάτων στην Ελλάδα
Κατηγορία:Ενιαία Δημοκρατική Αριστερά
Γουλιέλμος και Μαρία

160px|thumb|right|Η Μαρία Β΄ της Αγγλίας (περ. 1677-80).
Η φράση **Γουλιέλμος και Μαρία** (αγγλ. *William and Mary*) συχνά αναφέρεται στο διάστημα 1689-94 και στην κοινή διοίκηση στο Βασίλειο της Αγγλίας και στο Βασίλειο της Σκωτίας του Γουλιέλμου Γ΄ της Αγγλίας (''Γουλιέλμου Γ΄ της Οράγγης'') και της συζύγου του Μαρίας Β΄, κόρης του Ιακώβου Β΄ της Αγγλίας. 

Η κοινή βασιλεία τους άρχισε τον Φεβρουάριο του 1689, όταν κλήθηκαν στο θρόνο από το Κοινοβούλιο, αντικαθιστώντας τον Ιάκωβο Β΄, ο οποίος  "θεωρήθηκε ότι είχε εγκαταλείψει" την χώρα κατά την Ένδοξη Επανάσταση του 1688. Αφού η Μαρία πέθανε το 1694, ο Γουλιέλμος Γ΄ της Οράγγης κυβέρνησε μόνος έως το θάνατο του το 1702. Η διοίκηση τους ήταν η μόνη περίοδος στη βρετανική ιστορία στην οποία "από κοινού μονάρχες" με ίσες δυνάμεις επιτράπηκε να κυβερνήσουν. Σε μια άλλη παρόμοια περίπτωση, ο Φίλιππος Β΄ της Ισπανίας και η Μαρία Α΄ της Αγγλίας ήταν από κοινού μονάρχες, αλλά ο Φίλιππος δεν ήταν ίσος με την Μαρία και είχε την ιδιότητα του μονάρχη *jure uxoris* (= δικαιώματι συζύγου).  Οι Γουλιέλμος και Μαρία ήταν άτεκνοι και τους διαδέχθηκε βασικά η νεότερη αδελφή της Μαρίας, Άννα.

## Ιστορική σύγκρουση
Για να τελειώσει η Ένδοξη Επανάσταση, οι Γουλιέλμος και Μαρία υπέγραψαν την Αγγλική Χάρτα των Δικαιωμάτων, μια νέα συνεργασία μεταξύ του Κοινοβουλίου και των μοναρχών οδηγώντας σε ένα μεγαλύτερο όριο προσωπικής ελευθερίας και δημοκρατίας στη Μεγάλη Βρετανία. Αυτή η πράξη σηματοδότησε το τέλος πολλών αιώνων έντασης και σύγκρουσης μεταξύ του Στέμματος και του Κοινοβουλίου και το τέλος της ιδέας ότι η Αγγλία θα επανεντασσόταν στον Ρωμαιοκαθολικισμό, εφόσον ο Γουλιέλμος ήταν ένας Προτεστάντης ηγέτης.

## Βλέπε επίσης
*Μαρία Β΄ της Αγγλίας
*Γουλιέλμος Β΄ της Οράγγης και Γ΄ της Αγγλίας
*Φίλιππος Β΄ της Ισπανίας και Μαρία Α΄ της Αγγλίας
*Φραγκίσκος Β΄ της Γαλλίας και Μαρία Α΄ της Σκωτίας

## Παραπομπές


Κατηγορία:Βασιλείς της Αγγλίας
Αντώνιος Τρυφίτσος

Ο **Αντώνιος Τρυφίτσος** ή **Τριφόπουλος**, όπως ήθελε ο ίδιος το επώνυμο του, ήταν Έλληνας αγωνιστής και οπλαρχηγός της Κρήτης. 

## Βιογραφικά στοιχεία
Πιθανολογείται ότι γεννήθηκε στην Πλάτη Λασιθίου. Δεν υπάρχουν επαρκή στοιχεία για τον τόπο και το χρόνο γέννησης του. Σε μικρή ηλικία ήταν βοσκός, αλλά έγινε μόνιμος κάτοικος στο χωριό Μπιτζαριανό Ηρακλείου και έμαθε την τέχνη του σιδηρουργού στο Καστέλλι Πεδιάδας, όπου και εργαζόταν όταν δεν ασχολιόταν με την Ένωση της Κρήτης με την Ελλάδα. Σε μικρή ηλικία έζησε την Επανάσταση του 1841 των Χαιρέτη και Βασιλογεώργη, ο οποίος ήταν θείος του. Τον ακολούθησε στην Θεσσαλία στην εκεί επανάσταση του 1845, μετά την ατυχή εκείνη επιχείρηση στην Καλαμπάκα, μόλις και κατάφερε να διασωθεί και επέστρεψε στην Κρήτη για να λάβει μέρος στην εξέγερση του 1858. 

Στη μεγάλη επανάσταση του 1866, αναδείχθηκε ως οπλαρχηγό της επαρχίας Πεδιάδας και έλαβε μέρος στις μάχες της ανατολικής Κρήτης μαζί με τον Κόρακα, τον Κοκκινίδη, τον Μαστραχά, τον Σφακιανάκη, τον Ρωμανό, τον Βλαχάκη, τον Τυλιανάκη και άλλους. Με την λήξη της επανάστασης είναι από τους λίγους που αρνούνται να παραδοθούν, και συνελήφθη ενώ κρυβόταν στα λασιθιώτικα βουνά και φυλακίστηκε τρία χρόνια. Μετά την Σύμβαση της Χαλέπας τοποθετείται στην Κρητική Χωροφυλακή της επαρχίας Πεδιάδος με τον βαθμό του λοχαγού.

Κατά την τελευταία φάση του Κρητικού ζητήματος, δηλαδή κατά την Κρητική Επανάσταση του 1897-1898, ο Τρυφίτσος είναι ο φυσικός ηγέτης της επαρχίας Πεδιάδος. Με κέντρο την Ιερά Μονή Αγκαράθου, οργανώνει και διευθύνει τον αγώνα, βοηθά την επαναστατική επιτροπή Αρχανών, δίνει κραταιά μάχη κατά των Τούρκων στην Ελιά Ηρακλείου στις 26 Απρίλιου 1897, και τέλος στις 25 Ιουνίου 1897 τραυματίζεται στην Επισκοπή Ηρακλείου και πεθαίνει στον δρόμο για την μονή Αγκάραθου. Η κηδεία του έγινε στο Καστέλλι, όπου βρίσκεται ο τάφος του στον περίβολο της εκκλησίας του Αγίου Αντωνίου.

## Πηγές
*Δετοράκης Θεοχάρης, *Αντώνιος Τρυφίτσος*, εκδ. Δήμου Καστελλίου
*Μουρέλος Ι.Δ., *Ιστορία της Κρήτης*, τόμ Α, Β, Γ Ηράκλειο Κρήτης

Κατηγορία:Έλληνες αγωνιστές του 19ου αιώνα
Κατηγορία:Κρητικοί οπλαρχηγοί
Κατηγορία:Αξιωματικοί της κρητικής χωροφυλακής
S/2009 S 1

Το **S/2009 S 1** είναι η προσωρινή ονομασία ενός φυσικού δορυφόρου του Κρόνου. 

## Ανακάλυψη
Ανακαλύφθηκε από φωτογραφία του Κασσίνι, την οποία τραβήξε στις 26 Ιουλίου 2009. Εντοπίσθηκε από τη σκιά που έριχνε επάνω στον δακτύλιο, που εκτεινόταν 25 μίλια ή 41 χιλιόμετρα. Η ανακάλυψή του ανακοινώθηκε πρόσφατα, από την Κάρολιν Πόρκο, μια αστρονόμο της ΝΑΣΑ (2 Νοεμβρίου του 2009) , από την IAU Circular 9091. 
 

## Δεδομένα τροχιάς
350px|left|thumb|Η τροχιά του S/2009 S 1 (κόκκινο), από το Σελέστια.
Το S/2009 S 1 περιστρέφεται γύρω από τον Κρόνο σε μια οπισθοδρομική τροχιά στο εξωτερικό δακτύλιο Β. Το αντικείμενο αυτό επίσης πιθανόν να έχει μια κυκλική, μη κεκλιμένη τροχιά.

## Φυσικά χαρακτηριστικά
Οι αστρονόμοι της ΝΑΣΑ εκτιμούν πως βρίσκεται περίπου 480 χιλιόμετρα (300 μίλια) στο εσωτερικό του κενού του δακτυλίου B. Αυτός ο μικρός δορυφόρος προεξέχει περίπου 200 μέτρα, πάνω από το επίπεδο του δακτυλίου. Μπορεί είναι σε τροχιά γύρω από τον Κρόνο στο ίδιο επίπεδο με το υλικό του δακτυλίου. Είναι είναι 400 μέτρα, κατά πλάτος (διάμετρος Ισημερινού).

## Ονομασία

Οι δορυφόροι του Κρόνου έπαιρναν τα ονόματά τους από ήρωες της Ελληνορωμαϊκής μυθολογίας και ονομασίες Τιτάνων, αλλά καθώς ανακαλύπτονταν νέοι δορυφόροι, οι επιστήμονες άρχισαν να επιλέγουν ονόματα από περισσότερες μυθολογίες, όπως από Γαλλατικές , Εσκιμόικες και Σκανδιναβικές ιστορίες. 

Το όνομα **S/2009 S 1** είναι προσωρινό και υποδηλώνει ότι είναι ο πρώτος φυσικός δορυφόρος του Κρόνου που ανακαλύφθηκε το έτος 2009.

## Παραπομπές


## Εξωτερικοί σύνδεσμοι
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Γεώργιος Α. Ράλλης

Ο **Γεώργιος Ράλλης** (1804 - 1883) ήταν επιφανής νομικός και πολιτικός που διετέλεσε πρόεδρος του Αρείου Πάγου καθώς και πρύτανης του Πανεπιστημίου Αθηνών.
## Βιογραφικά στοιχεία
Γεννήθηκε στην Κωνσταντινούπολη το 1804 ή το 1805 και ήταν γιος του Φαναριώτη διπλωμάτη Αλέξανδρου Ράλλη, ο οποίος απαγχονίστηκε από τους Τούρκους μετά το ξέσπασμα της επανάστασης του 1821. Κατέφυγε στην Ευρώπη και σπούδασε νομική στη Βιέννη και το Παρίσι. Επέστρεψε στην Ελλάδα το 1829 και εισήλθε στον δικαστικό κλάδο φτάνοντας έως και στην θέση του προέδρου του Αρείου Πάγου. (1849-1861).Με βασιλικό διάταγμα του 1837 διορίστηκε επίτιμος καθηγητής εμπορικού δικαίου στη νομική σχολή Αθηνών, της οποίας διετέλεσε και πρώτος κοσμήτορας. Στην ίδια θέση εξελέγη άλλες πέντε φορές ενώ δύο φορές εξελέγη και πρύτανης του πανεπιστημίου Αθηνών (1838-1841 και 1867-1869). .

Το 1848 εξελέγη βουλευτής ενώ είχε αναλάβει πολλάκις το υπουργείο δικαιοσύνης σε διάφορες κυβερνήσεις (πρώτη φορά το 1841 σε ηλικία 35-36 ετών στην Κυβέρνηση Όθωνος (και των Οικονομικών αργότερα στην ίδια κυβέρνηση), 1848, 1857, 1859).. Είχε συγγράψει μεταξύ άλλων την τρίτομη *ερμηνεία του εμπορικού δικαίου* (1848, την ερμηνεία περί του νέου πτωχευτικού νόμου, τα *Σύνταγμα των θείων και ιερών Κανόνων* μαζί με τον Μιχαήλ Ποτλή και είχε μεταφράσει *Το δίκαιο των Εθνών* κ.α.

Απεβίωσε στην Αυστρία το 1883 και κηδεύτηκε στην Αθήνα. Ήταν παντρεμένος με την Πηνελόπη κόρη του Ζώη Πάνου, γιος του ήταν ο πρωθυπουργός Δημήτριος Ράλλης. Εγγονός του ήταν ο πρωθυπουργός Ιωάννης Ράλλης και δισέγγονός του, ο Γεώργιος Ράλλης.

## Πηγές


## Εξωτερικοί σύνδεσμοι
* Συνοπτικό βιογραφικό σημείωμα από το Ινστιτούτο Νεοελληνικών Ερευνών

Κατηγορία:Καθηγητές νομικής Αθηνών
Γεωργιος Αλεξανδρου
Κατηγορία:Γραμματείς της Επικράτειας επί της Δικαιοσύνης
Κατηγορία:Βουλευτές Πανεπιστημίου Αθηνών
Κατηγορία:Πρόεδροι του Αρείου Πάγου
Κατηγορία:Γραμματείς της Επικράτειας επί των Οικονομικών
Κατηγορία:Έλληνες δικαστικοί
Τόνυα

Η **Τόνυα** (Τουρκικά *Tonya*, το Βυζαντινό της όνομα ήταν *Θωανία*) είναι πόλη της Τουρκίας η οποία βρίσκεται στην επαρχία της Τραπεζούντας. Στην Τόνυα ζουν οικογένειες Μουσουλμάνων που μιλούν μέχρι και σήμερα την Ποντιακή διάλεκτο. Τα ελληνόφωνα χωριά της Τόνυας σήμερα είναι τα: Μεσοχώρι, Μεσοπλάγι, Κατωχώρι, Άγιος Θωμάς, Άγιος Στέφανος, Μεσοπέδι. 

## Παραπομπές


## Εξωτερικοί σύνδεσμοι
* 
* Δικτυακός τόπος της Τόνυας 

Κατηγορία:Ασιατικές πόλεις της Τουρκίας
65489 Κητώ

65489 Κητώ 


Ανακάλυψη

Ανακαλύφθηκε από M. E. Brown, C. A. Trujillo 

Ανακαλύφθηκε στις 22 Μαρτίου 2003

Χαρακτηριστικά τροχιάς

Αφήλιο 184,2 AU

Περιήλιο 17,76 AU

Ημιάξονας τροχιάς 100,97 AU

Εκκεντρότητα 0,824 

Περίοδος περιφοράς 1014,6 χρόνια

Κλίση 22,30° ως προς την Εκλειπτική 

Μήκος του ανερχόμενου σημείου 171,97° 

Όρισμα του περιηλίου 319,56° 

Δορυφόροι 1 

Φυσικά Χαρακτηριστικά

 Διαστάσεις  Κητώ: 223 ±10 km, Φόρκυς: 171 ±10&nbsp;km  

Μάζα 5,4 ± 0,4 ×1018 kg

Μέση πυκνότητα 0,55 ± 0,15 g/cm3 

Αστρονομική περίοδος περιστροφής 4,43 h  

Λευκαύγεια 0,056±0,006 

Φαινόμενο μέγεθος 21,3


Απόλυτο μέγεθος 6,23 6,54 




Η **65489 Κητώ**, ή **2003 FX<sub>128</sub>**, είναι ένα αντικείμενο του εσωτερικού νέφους του Όορτ, με ένα δορυφόρο, τον Φόρκυ. Ανακαλύφθηκε στις 22 Μαρτίου 2003. Η τροχιά της τέμνει αυτή του Ουρανού και μπορεί να είναι κένταυρος. Πήρε το όνομά της από τη μυθολογική Κητώ.

## Δορυφόρος
Η Κητώ έχει ένα δορυφόρο, τον Φόρκυ ή (65489) Κητώ I, που ανακαλύφθηκε στις 11 Απριλίου του 2006, από τους K. Noll, H. Levison, W. Grundy και D. Stephens χρησιμοποιώντας το Διαστημικό Τηλεσκόπιο Χαμπλ. Ο Φόρκυς έχει διάμετρο περίπου 170 χιλιόμετρα, αν έχει λευκαύγεια ίδια με τη Κητώ, και περιφέρεται γύρω από την Κητώ σε 9,55 μέρες σε απόσταση 1840 χιλιομέτρων από την Κητώ.

## Παραπομπές


Κατηγορία:Μεταποσειδώνια αντικείμενα
Κατηγορία:Κένταυροι (Αστρονομία)
(87269) 2000 OO67

(87269) 2000 OO67 


Ανακάλυψη

Ανακαλύφθηκε απόCTIO

Ανακαλύφθηκε στις 29 Ιουλίου 2000

Χαρακτηριστικά τροχιάς

Αφήλιο 1294,68 AU

Περιήλιο 20,773 AU

Ημιάξονας τροχιάς 657,73 AU

Εκκεντρότητα 0,968 

Περίοδος περιφοράς 16868 χρόνια

Κλίση 20,05° ως προς την Εκλειπτική 

Μήκος του ανερχόμενου σημείου 142,27° 

Όρισμα του περιηλίου 212,48° 

Φυσικά Χαρακτηριστικά

Διαστάσεις  64 km 

Φαινόμενο μέγεθος 22,5 

Απόλυτο μέγεθος 9,11 





Το **(87269) 2000 ΟΟ<sub>67</sub>** είναι ένα μικρό αντικείμενο του εσωτερικού νέφους του Όορτ με πολύ ελλειπτική τροχιά, με αφήλιο περίπου 1300 ΑΜ από τον Ήλιο, ενώ το περιήλιό του βρίσκεται στην τροχιά του Ουρανού, 20 ΑΜ από τον Ήλιο. Φασματική ανάλυση του αντικειμένου έχει δείξει ότι έχει έντονο κόκκινο χρώμα. Πιστεύεται ότι οφείλεται σε οργανικές ενώσεις.

## Δείτε επίσης
* 2006 SQ372, ένα αντικείμενο με παρόμοια τροχιά αλλά σχεδόν διπλάσιο αφήλιο

## Παραπομπές


2000 OO67
Ημέρα Ανακωχής

**Ημέρα Ανακωχής** ή **Ημέρα Εκεχειρίας** ονομάζεται η επέτειος της λήξης του Πρώτου Παγκοσμίου Πολέμου η οποία γιορτάζεται στις 11 Νοεμβρίου στη Γαλλία και το Βέλγιο με το όνομα «L'Armistice» (όπου είναι και επίσημη αργία).

Στη Μεγάλη Βρετανία και αρκετές χώρες της Κοινοπολιτείας φέρεται με το όνομα "Ημέρα Ανάμνησης" («Remembrance Day» ή «Jour du Souvenir» στον Καναδά), στην Πολωνία με το όνομα «Ημέρα Πολωνικής Ανεξαρτησίας» και στην Αμερική με το όνομα «Veterans Day» (= Ημέρα Παλαιμάχων). 

Στις 11:00 π.μ. 11 Νοεμβρίου 1918, «την ενδέκατη ώρα, της ενδέκατης μέρας, του ενδέκατου μήνα» όπως αναφέρεται αρκετές φορές από τον τύπο η χρονική στιγμή έναρξης της συνθήκης ανακωχής των συμμάχων με τη Γερμανία της Κομπιέν (Compiègne), έληξε και επίσημα ο Πρώτος Παγκόσμιος Πόλεμος.

Η επέτειος εορτάζεται με κατάθεση στεφάνου στο μνημείο Αγνώστου Στρατιώτη από ανώτατους εκπροσώπους των αρχών (π.χ. στο Παρίσι ο Πρόεδρος της Γαλλικής Δημοκρατίας καταθέτει στεφάνι στο μνημείο του Άγνωστου Στρατιώτη κάτω από την Αψίδα του Θριάμβου) και κατά παράδοση με δύο λεπτών σιγή που αρχίζει στις 11:00 π.μ. της 11ης Νοεμβρίου, για να δοθεί φόρος τιμής στα 20 εκατομμύρια νεκρούς του Πρώτου Παγκοσμίου Πολέμου.

## Αναφορές


Κατηγορία:Επακόλουθα του Α΄ Παγκοσμίου Πολέμου
307261 Μάνι

**Μάνι** 

frameless|center


Ανακάλυψη

Ανακαλύφθηκε από M. E. Brown,  C. A. Trujillo 

Ανακαλύφθηκε στις 18 Ιουνίου 2002

Χαρακτηριστικά τροχιάς

Αφήλιο 47,787 AU

Περιήλιο 35,433 AU

Ημιάξονας τροχιάς 41,610 AU

Εκκεντρότητα 0,1485 

Περίοδος περιφοράς 268,4 χρόνια

Μέση Ταχύτητα Τροχιάς 4,6&nbsp;km/s 

Κλίση 17,71 ° ως προς την Εκλειπτική 

Μήκος του ανερχόμενου σημείου 216,17° 

Όρισμα του περιηλίου 215,00° 

Δορυφόροι 0 

Φυσικά Χαρακτηριστικά

 Διαστάσεις 934 ±47 km 

Λευκαύγεια 0,03-0,09

Φαινόμενο μέγεθος 20,7


Απόλυτο μέγεθος  3,77




Ο **Μάνι** (επίσημη ονομασία: **307261 Μάνι**, προσωρινή: **2002 MS<sub>4</sub>**) () είναι ένα μεγάλο αντικείμενο της ζώνης του Κάιπερ με διάμετρο περίπου 930 χιλιόμετρα, όπως υπολογίστηκε από το διαστημικό τηλεσκόπιο Χέρσελ. Αυτή η διάμετρος το κατατάσσει ανάμεσα στα 10 μεγαλύτερα αντικείμενα της ζώνης του Κάιπερ, κοντά στο 50000 Κουάοαρ. Ανακαλύφθηκε στις 18 Ιουνίου 2002. Η πρώτη του καταγεγραμμένη παρακολούθηση, χωρίς όμως να αναγνωριστεί ως αστεροειδής έγινε το 1954.

## Παραπομπές


## Εξωτερικοί σύνδεσμοι
* 2002 MS4 Precovery Images

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
(202421) 2005 UQ513

(202421) 2005 UQ513 


Ανακάλυψη

Ανακαλύφθηκε από Palomar

Ανακαλύφθηκε στις 21 Οκτωβρίου 2005

Χαρακτηριστικά τροχιάς

Αφήλιο 49,78 AU

Περιήλιο 37,15 AU

Ημιάξονας τροχιάς 43,64 AU

Εκκεντρότητα 0,145

Περίοδος περιφοράς286,6 χρόνια

Κλίση 25,73° ως προς την Εκλειπτική 

Μήκος του ανερχόμενου σημείου 307,87° 

Όρισμα του περιηλίου 220,11° 

Δορυφόροι 0 

Φυσικά Χαρακτηριστικά

 Διάμετρος  498+63-75  km 

Αστρονομική περίοδος περιστροφής 7,03 h 

Λευκαύγεια 0,20+0,08-0,05


Φαινόμενο μέγεθος 20,7


Απόλυτο μέγεθος3,4 




Το **(202421) 2005 UQ<sub>513</sub>** είναι ένα μεγάλο κλασικό αντικείμενο της ζώνης του Κάιπερ με διάμετρο περίπου 500 χιλιόμετρα. Ανακαλύφθηκε στις 21 Οκτωβρίου 2005. Φωτομετρικές παρατηρήσεις έδειξαν ότι μια πιθανή περίοδος περιστροφής αυτού του αντικείμενου είναι 7,03 ώρες, αν και τα περιθώρια λάθους είναι πολύ μεγάλα.

## Παραπομπές


## Εξωτεερικοί σύνδεσμοι
* (202421) 2005 UQ513 Precovery Images

2005 UQ513
2005 UQ513
(145453) 2005 RR43

(145453) 2005 RR43 


Ανακάλυψη

Ανακαλύφθηκε από A.C. Becker, A.W. Puckett και J. Kubica 

Ανακαλύφθηκε στις 9 Σεπτεμβρίου 2005

Χαρακτηριστικά τροχιάς

Αφήλιο 49,522 AU

Περιήλιο 37,199 AU

Ημιάξονας τροχιάς 43,361 AU

Εκκεντρότητα 0,142 

Περίοδος περιφοράς 104.290 ημέρες  (285,5 χρόνια)

Κλίση 28,52° ως προς την Εκλειπτική 

Μήκος του ανερχόμενου σημείου 85,81° 

Όρισμα του περιηλίου 279,45° 

Δορυφόροι 0 

Φυσικά Χαρακτηριστικά

Διαστάσεις  697 km 

Φαινόμενο μέγεθος 19,9 

Απόλυτο μέγεθος 4,0 





To **(145453) 2005 RR<sub>43</sub>** είναι ένα μεγάλο αντικείμενο που είναι θραύσμα από τη σύγκρουση της Χαουμέιας με ένα άλλο αντικείμενο. Είναι ένα κλασικό αντικείμενο της ζώνης του Kuiper με διάμετρο περίπου 700 χιλιόμετρα. Η τροχιά του μοιάζει με αυτήν της Χαουμέιας, του 1996 TO<sub>66</sub>, του 2003 ΟΡ<sub>32</sub> και του , καθώς όλα ανήκουν στην ίδια οικογένεια αστεροειδών.

## Παραπομπές


## Εξωτερικοί σύνδεσμοι
*(145453) 2005 RR43 Precovery Images

2005 RR43
2005 RR43
2005 RR43
(15874) 1996 TL66

**(15874) 1996 TL<sub>66</sub>** 


Ανακάλυψη

Ανακαλύφθηκε από C. A. Trujillo, D.C. Jewitt, X.J. Luu, J. Chen 

Ανακαλύφθηκε στις 9 Οκτωβρίου 1996

Χαρακτηριστικά τροχιάς

Αφήλιο 134,38 AU

Περιήλιο 35,052 AU

Ημιάξονας τροχιάς 84,72 AU

Εκκεντρότητα 0,586

Περίοδος περιφοράς 779,8 χρόνια

Κλίση 23,95° ως προς την Εκλειπτική 

Μήκος του ανερχόμενου σημείου 217,74° 

Όρισμα του περιηλίου 184,9° 

Δορυφόροι 0 

Φυσικά Χαρακτηριστικά

 Διαστάσεις  339 ±20 km 575 ±115 km  

Λευκαύγεια 0,095-0,13 0,025-0,055 

Αστρονομική περίοδος περιστροφής 12 h 

Φαινόμενο μέγεθος  20,8 

Απόλυτο μέγεθος5,4 




To **(15874) 1996 TL<sub>66</sub>** είναι ένα αντικείμενο του εσωτερικού νέφους του Όορτ, το πρώτο αντικείμενο της περιοχής που αναγνωρίστηκε ως τέτοιο, αν και το πρώτο αντικείμενο της περιοχής που ανακαλύφθηκε είναι το (48639) 1995 TL8. Ανακαλύφθηκε τις 9 Οκτωβρίου 1996. Είναι υποψήφιος πλανήτης νάνος.

Το 2007 υπολογίστηκε με βάση παρατηρήσεις από το διαστημικό τηλεσκόπιο Σπίτζερ ότι το 1996 TL66 έχει διάμετρο 575 ±115 χιλιόμετρα. Το 2012 παρατηρήσεις από το διαστημικό τηλεσκόπιο Χέρσελ έδειξαν ότι το αντικείμενο έχει αρκετά μικρότερη διάμετρο, περίπου 340 χιλιόμετρα. Μάλιστα όταν η ομάδα που μελετούσε τα δεδομένα από το Χέρσελ ξαναεπεξεργάστηκε τα στοιχεία από το Σπίτζερ βρήκε ότι τα στοιχεία έδειχναν στην πραγματικότητα ένα αντικείμενο με διάμετρο περίπου 330 χιλιόμετρα και λευκαύγεια 0,118. Τα στοιχεία από τις καμπύλες φωτός δείχνουν ότι σφαιροειδές με κάποιες περιοχές με χαμηλότερη λευκαύγεια. Με βάση αυτές τις καμπύλες υπολογίστηκε ότι το σώμα έχει περίοδο περιστροφής 12 ώρες, αν και επειδή τα δεδομένα ήταν κατακερματισμένα, αυτή η μέτρηση μπορεί να είναι τελείως λάθος.

## Παραπομπές


Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Ορόντης ποταμός

Ο **Ορόντης** (αραβ.: العاصي, *Ναχρ-αλ-Ααζί*, τουρκ.: Asi Nehri, *Αζι-Νεχρί*) είναι ο μεγαλύτερος και σημαντικότερος ποταμός της Συρίας με συνολικό μήκος ρου περίπου τα 400 χλμ. Στη περιοχή του Ορόντη, που αποτελεί και ένα φυσικό πέρασμα με ανάπτυξη σπουδαίων πεδίων έχουν γίνει πολλές ιστορικές μάχες. Επίσης ο ίδιος ο ποταμός αποτέλεσε φυσικό σύνορο κατά διάφορες ιστορικές εποχές τόσο από τους Αιγυπτίους μέχρι και τους Σταυροφόρους και Βυζαντινούς, καλούμενος τότε από τους Ενετούς *Φαρφάρ*. Αν και ο ποταμός λόγω του ισχυρού ρεύματός του είναι δεν είναι ακόμη και σήμερα πλωτός, αποτελεί βασικό οικονομικό παράγοντα στη γεωργική ανάπτυξη της περιοχής.

## Ονομασίες
Στην αρχαιότητα φερόταν με το όνομα Τυφών από τον γίγαντα Τυφώνα ή Τυφωέα, για τον οποίο υπήρχε ο μύθος ότι κεραυνοβολήθηκε από τον Δία από τον οποίο και άλλαξε στη συνέχεια το όνομά του. Επίσης λεγόταν και *Αξιός*, *Δράκων* και *Λάδων*. Αιτία αυτών των ονομάτων θεωρείται το πολύ ορμητικό ρεύμα, το οποίο ακόμη και σήμερα είναι απρόσιτο σε ποταμοπλοΐα, πέρα από το ύψος της Αντιόχειας.

## Ρους
Ο Ορόντης πηγάζει από τον Αντιλίβανο, κοντά στην αρχαία Ηλιούπολη (Μπάαλμπεκ), στην ανατολική πλευρά της Κοιλάδας Μπεκάα. Εκεί ρέει βόρεια, παράλληλα με την ακτογραμμή και τις οροσειρές Λίβανο και Αντιλίβανο. Κατευθύνεται προς βορρά, περνώντας από τις πόλεις Χομς και Χάμα. Σύμφωνα με τον αρχαίο γεωγράφο Στράβωνα, ο Ορόντης έρρεε υπογείως για μια απόσταση περίπου 8 χιλιομέτρων ανάμεσα στην Απάμεια και στην Αντιόχεια, όμως στην πραγματικότητα βρίσκεται μέσα σε ένα πολύ στενό και δυσπρόσιτο φαράγγι. Από την Αντιόχεια, (σημερινή Antakya), την οποία και παραρρέει, δεχόμενος προηγουμένως δύο παραποτάμους, τους Αφρή και Καρά-σου (ο Αφρή είναι ο μεγαλύτερος παραπόταμος του Ορόντη), συνεχίζει με αντίθετη κατεύθυνση, από βορειοδυτικά προς νοτιοδυτικά. και τελικά εκβάλλει στη Μεσόγειο, νότια της Σελεύκειας, (σημερινή Σαμαντάγκ), στην τουρκική επαρχία Χατάι.

Το μήκος του ποταμού στον Λίβανο είναι 35 χιλιόμετρα, στη Συρία 325 χιλιόμετρα και στην Τουρκία 88 χιλιόμετρα. Οι Μπάζζα και Νατζίμπ υπολόγισαν ότι το μήκος του ποταμού στη Συρία είναι 336 χιλιόμετρα. Ο ποταμός σχηματίζει τα σύνορα Συρίας-Τουρκίας σε μήκος 31 χιλιομέτρων.

## Τέχνη
thumb|200px|left|Τετράδαχμα της Αντιόχειας, ο Ορόντης διακρίνεται δεξιά, στα πόδια της Φορτούνας
Στην αρχαία τέχνη ο Ορόντης απεικονίζεται συνήθως ως έφηβος γυμνός που αναδύεται από το νερό στα πόδια του περίφημου χάλκινου αγάλματος της «Τύχης της Αντιοχείας», που ήταν έργο του διάσημου Σικυώνιου γλύπτη Ευτυχίδη. Επίσης ο Ορόντης φέρονταν και στα νομίσματα της πόλης της Σικυώνας.

## Παραπομπές


## Πηγές
*"Μεγάλη Ελληνική Εγκυκλοπαίδεια Δρανδάκη" τομ. Θ΄, σελ. 102

## Εξωτερικοί σύνδεσμοι
* 

Κατηγορία:Ποταμοί του Λιβάνου
Κατηγορία:Ποταμοί της Συρίας
Κατηγορία:Ποταμοί της Τουρκίας
Κατηγορία:Διεθνείς ποταμοί της Ασίας
Ακρωτήριο της Καλής Ελπίδος

thumb|220px|Η ανατολική ακτή του Ακρωτηρίου

Το **Ακρωτήριο της Καλής Ελπίδος** (ή της Ελπίδας) είναι ένα από τα διασημότερα ακρωτήρια του κόσμου, βρίσκεται στο νότιο άκρο της Αφρικής, χωρίς όμως και να αποτελεί τη νοτιότερη εσχατιά της αφρικανικής ηπείρου, που πολλοί λανθασμένα θεωρούν.

Βρίσκεται συγκεκριμένα επί της δυτικής πλευράς της νότιας εσχατιάς της Αφρικής προς τον Ατλαντικό Ωκεανό και περίπου 90 ν. μίλια (150 χλμ.) βορειοδυτικότερα της νοτιότερης εσχατιάς που είναι το Ακρωτήριο των Βελονών ή Ακρωτήριο Αγκούλιας. 

Το ακρωτήριο της Καλής Ελπίδας είναι βραχώδες, απόκρημνο και με αρκετές απορρωγές. Πρόκειται για ένα συνηθισμένο στην όψη ακρωτήριο, που όμως υπήρξε πολύ σπουδαίο την εποχή των εξερευνήσεων, στην αναζήτηση των δυτικών Ινδιών. 
thumb|left|200px|Χάρτης με τις θέσεις των Ακρωτηρίων της Καλής Ελπίδος και της Αγκούλιας.
Πρώτος εξερευνητής που έφθασε στο ακρωτήριο αυτό ήταν ο Πορτογάλος θαλασσοπόρος Βαρθολομαίος Ντιάζ, μόλις 35 χρόνια μετά την Άλωση της Κωνσταντινούπολης, το 1488, ο οποίος και το ονόμασε αρχικά Κάμπο ντας Τορμέντας, (= Ακρωτήριο των Τρικυμιών), λόγω της μεγάλης θαλασσοταραχής που αντιμετώπισε στη περιοχή, πλην όμως ο Βασιλιάς Ιωάννης Β΄ της Πορτογαλίας διαισθανόμενος ότι τελικά από εκεί συνεχίζει πλέον ανατολικά ο θαλάσσιος δρόμος προς την Ινδία το ονόμασε επίσημα **Κάμπο ντα Μπόα Εσπεράντζα**, που σημαίνει Ακρωτήριο της Καλής Ελπίδος (προς Ινδία). To 1652 όταν κατέλαβαν την περιοχή οι Ολλανδοί θαλασσοπόροι το ονόμασαν *Ακρωτήριο Αποικίας* (Κόλονυ). Το 1795 που η Ολλανδία βρισκόταν υπό γαλλική κατοχή το ακρωτήριο κατέλαβαν οι Άγγλοι που παρέμεινε σ΄ αυτούς, μέχρι το 1910 με τη δημιουργία της Νοτιοαφρικανικής Ένωσης επανακτώντας το προηγούμενο, (σημερινό) όνομα.

Το ότι ονομάσθηκε αυτό και όχι η λίγο νοτιότερη ακόμη εσχατιά ήταν αφενός μεν από το γεγονός ότι απ΄ αυτό το γεωγραφικό σημείο το πλοίο που επιχειρεί τον περίπλου, από Δ. προς Α., αλλάζει πορεία ανατολικότερη, από νότια που ακολουθούσε, αφετέρου διότι αμέσως μετά ανοίγεται ένας κόλπος που πιθανώς η παράλλαξή του να δημιούργησε την εντύπωση του νοτιότερου άκρου της Αφρικής. Όπως και να είχε όμως, για την εποχή εκείνη, η ψυχολογία που παρείχε η αλλαγή πορείας ήταν πολύ σημαντική στο ηθικό των θαλασσοπόρων και των πληρωμάτων των ιστιοφόρων πλοίων τους, αλλά και των μετέπειτα αποικιστών, έτσι ώστε να περιοριστεί το όνομα και να καθιερωθεί σκέτο «Ακρωτήριο», όπως ομοίως αυτό της Κρήτης στην Ελλάδα.

Σημειώνεται όμως ότι με την ονομασία Ακρωτήριο της Καλής Ελπίδος ονομάζεται και η χερσόνησος της οποίας αποτελεί εσχατιά, καθώς και η γύρω ηπειρωτική περιοχή που αποτέλεσε διοικητικά μία από τις τέσσερις επαρχίες της Νοτιοαφρικανικής Ένωσης με πρωτεύουσα το Κέιπ Τάουν.

Καλης Ελπιδος
Καλής Ελπίδος
Μιχαήλ Ποτλής

Ο **Μιχαήλ Ποτλής** (1810 - 1863) ήταν Έλληνας νομικός και πολιτικός.
## Βιογραφικά στοιχεία
Γεννήθηκε στη Βιέννη και σπούδασε νομική. Οι γονείς του ήταν Μακεδόνες από την Αχρίδα. Εγκαταστάθηκε στην Ελλάδα και εισήλθε στον δικαστικό κλάδο. Στη συνέχεια διορίστηκε πρώτος καθηγητής εκκλησιαστικού δικαίου στη νομική σχολή Αθηνών. Διετέλεσε Βουλευτής του Πανεπιστημίου στην βουλευτική περίοδο του 1860. Στην θέση του καθηγητή παρέμεινε μέχρι και το 1863, έτος το οποίο εγκατέλειψε την Ελλάδα λόγω της έξωσης του βασιλιά Όθωνα. Κατά την περίοδο της διαμονής του στην Ελλάδα διετέλεσε και υπουργός Δικαιοσύνης, Παιδείας, και Εκκλησιαστικών. Απεβίωσε στη Βιέννη το 1863.
## Συγγραφικό έργο
Με τον συνάδελφό του καθηγητή Γεώργιο Ράλλη είχε εκδώσει το εξάτομο έργο *Σύνταγμα των θείων και ιερών Κανόνων*. Ο Σπύρος Τρωιάνος, καθηγητής ιστορίας δικαίου στη νομική σχολή Αθηνών, έχει εκδώσει βιβλίο σχετικά με τον Ποτλή με τον τίτλο *«Μιχαήλ Ποτλής: Ο πρώτος καθηγητής του Εκκλησιαστικού δικαίου στη Νομική Σχολή του Πανεπιστημίου Αθηνών»* (2002). Το πρωτότυπο συγγραφικό έργο του μπορεί να χαρακτηριστεί πενιχρό σε έκταση αφού τον βρίσκουμε με ένα φυλλάδιο-τον εναρκτήριο λόγο του-μάθημα όταν ανέλαβε να διδάξει το 1859 το μάθημα του Εκκλησιαστικού Δικαίου στο Οθωνικό Πανεπιστήμιο.

## Πηγές


## Βιβλιογραφία
*Σπ. Ν. Τρωϊάνος, *Μιχαήλ Ποτλής: ο πρώτος καθηγητής του Εκκλησιαστικού Δικαίου στη Νομική Σχολή του Πανεπιστημίου Αθηνών*, Επετηρίς. τομ. 36 (2002), σελ. 283-297.

Κατηγορία:Έλληνες νομικοί
Κατηγορία:Καθηγητές νομικής Αθηνών
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Παιδείας
Κατηγορία:Έλληνες υπουργοί Εκκλησιαστικών
Κατηγορία:Έλληνες υπουργοί Εξωτερικών
Κατηγορία:Βουλευτές Πανεπιστημίου Αθηνών
Προβατάς Σερρών

Ο **Προβατάς** είναι οικισμός του Δήμου Σερρών, στο Νομό Σερρών. Ο Προβατάς ήταν η έδρα του πρώην Δήμου Μητρουσίου. Στο χωριό λειτουργεί νηπιαγωγείο καθώς και δημοτικό σχολείο, ενώ σήμερα εδρεύει μόνο το Λύκειο, μετά την συγχώνευση του Γυμνασίου με αυτό του Στρυμονικού. Σύμφωνα με την απογραφή του 2021, αριθμεί 829 κατοίκους. Η έκταση της κοινότητας είναι 18.800 στρέμματα.

## Ονομασία
Για το όνομα του χωριού υπάρχουν δύο εκδοχές. Η πρώτη που είναι και η επικρατέστερη, λέει πως κατά την διάρκεια των Βαλκανικών πολέμων ο Ελληνικός Στρατός μετά τις νικηφόρες μάχες του Λαχανά και κατά το πέρασμα του προς στις Σέρρες, σκοτώθηκε στην περιοχή που βρίσκεται σήμερα το χωριό ένας αξιωματικός ονόματι «Γεώργιος Προβατάς» καταγόμενος από τους Αγραφούς Κέρκυρας και η ονομασία προήλθε προς τιμήν του. Η δεύτερη εκδοχή υποστηρίζει πως στην περιοχή, μετά την εγκατάσταση των προσφύγων, κατά το 1930 μια επιτροπή που τους είχε ανατεθεί η μετονομασία χωριών που είχαν ξενικά ονόματα διέκριναν πως στην περιοχή υπήρχαν πολλά πρόβατα, 5000 τον αριθμό, και για αυτό τον λόγο έδωσαν στο χωριό το σημερινό του όνομα.

## Οικονομία
Η οικονομία της περιοχής στηρίζεται κατά κύριο λόγο στην γεωργία σε καλλιέργιες όπως ρύζι (οι ορυζώνες των Σερρών όπως και αυτοί της Θεσσαλονίκης αποτελούν το 80% της παραγωγής ρυζιού της Ελλάδας), καλαμπόκι, βαμβάκι, ντομάτα, ζαχαρότευτλα κ.ά. και σε μικρότερο ποσοστό στην κτηνοτροφία.

Το χωριό γνώρισε μεγάλη οικονομική άνθηση τις περασμένες δεκαετίες και ένας σημαντικός λόγος ήταν ότι τμήμα της εθνικής οδού Θεσσαλονίκης-Σερρών διέσχιζε τον οικισμό.

## Πληθυσμιακή εξέλιξη

## Προσωπικότητες
; Γεννήθηκαν στον Προβατά
* Παναγιώτης Σπυρόπουλος, Έλληνας δικηγόρος και πολιτικός, Αντιπεριφερειάρχης Σερρών
* Στάθης Ταυλαρίδης, Έλληνας διεθνής ποδοσφαιριστής
* Αθανάσιος Παπαπαναγιώτου, Έλληνας επιχειρηματίας
; Κατάγονται από τον Προβατά
* Τάσος Νικάκης, Έλληνας ζωγράφος και γλύπτης
* Τάσος Χατζηβασιλείου, Έλληνας διεθνολόγος και πολιτικός, βουλευτής Σερρών και υφυπουργός Εξωτερικών

## Εξωτερικοί σύνδεσμοι
* Αεροφωτογραφίες του χωριού Προβατάς

Προβατας